En lastbil blev i nat stoppet af poltiet i hæsblæsende fart på motorvejen ved Sæby. Det skete klokken 3:40, helt præcis i nordgående retning ved Sæby Syd. Politiet havde forinden fået flere anmeldelser om en lastbil, der kørte langt over de tilladte 80 kilometer i timen. En af anmelderne kørte selv en lastbil, da han bliver overhalet af en bus, som han mente kørte omkring 100 kilometer i timen. Straks efter kommer lastbilen med den litauisk chauffør bag rattet og overhaler både lastbil og bus. Vidnet fortæller politiet, at denne lastbil er i en fart, der er en del hurtigere end bussen. Ifølge vagtchefen havde chaufføren ikke rørt alkohol. Men i stedet er det muligt, at han har rørt ved lastbilens fartbegrænser. - Det er lastbilens udstyr, at gør det muligt at køre så stærkt. Vi har mistanke om, at der er lavet noget ved lastbilen, siger Per Vagn, vagtchef ved Nordjyllands Politi. Politiet har lastbilen i deres varetægt, og den skal nu undersøges nærmere.

Opsummering:
En litauisk lastbilschauffør blev stoppet i en lastbil, der var manipuleret til at køre mere, end politiet tillader.